rejauldu/bengali-wikipedia huggingface dataset:
টোনা বাংলাদেশের পিরোজপুর জেলার অন্তর্গত পিরোজপুর সদর উপজেলার একটি ইউনিয়ন।   আয়তন  টোনা ইউনিয়নের আয়তন ৩,৬০৭ একর।   প্রশাসনিক কাঠামো  টোনা ইউনিয়ন পিরোজপুর সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম পিরোজপুর সদর থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী টোনা ইউনিয়নের মোট জনসংখ্যা ১২,৮২৫ জন। এর মধ্যে পুরুষ ৬,২৮৪ জন এবং মহিলা ৬,৫৪১ জন। মোট পরিবার ৩,১০৯টি।   শিক্ষা  ২০১১ সালের আদমশুমারি অনুযায়ী টোনা ইউনিয়নের সাক্ষরতার হার ৬৯%।   আরও দেখুন   পিরোজপুর সদর উপজেলা  পিরোজপুর সদর থানা  পিরোজপুর জেলা   তথ্যসূত্র    বহিঃসংযোগ   বিষয়শ্রেণী:পিরোজপুর সদর উপজেলার ইউনিয়ন
right|thumb|ডুগি বাদ্যযন্ত্র ডুগি এক ধরনের ভারতীয় বাদ্যযন্ত্র যা, কেটলির আকৃতির মতো। এটি আঙ্গুল ও হাতের তালু দিয়ে বাজাতে হয়। এটি বাংলাদেশি বাউল সম্প্রদায়রা তাদের বাউল গানে ব্যবহার করে। এটি ভারতের বাউলরা যেমন উত্তর প্রদেশে ডুগি আবার পাঞ্জাবে ডুক্কার বলে পরিচিত যা ফোক গানের মূল বাদ্যযন্ত্রের একটি।  সানাইয়ের বাদ্যযন্ত্রের মধ্য, একজন ডুগি বাদক মূল তাল ঠিক করে , কিন্তু বর্তমান সময়ে, একজন তবলা বাদক এই কাজটি করে থাকে।  ডুগি অনেকটা তবলার মতোই, কিন্তু আকৃতিতে ছোট।   তথ্যসূত্র    বহিঃসংযোগ   Video - Bismillah shehnai ensemble. Percussionist on the right side is playing duggi ভিডিও  বিষয়শ্রেণী:ভারতীয় বাদ্যযন্ত্র বিষয়শ্রেণী:বাংলাদেশী বাদ্যযন্ত্র
মালখানগর হাই স্কুল, মুন্সীগঞ্জ জেলার সিরাজদিখান উপজেলার মালখানগর ইউনিয়নের একটি উচ্চ বিদ্যালয়। এই বিদ্যালয়টি ১৮৮৯ সনে প্রতিষ্ঠা করা হয়েছে। এর আশেপাশের অন্যান্য বিদ্যালয়ের চেয়ে মালখানগর হাই স্কুল মানুষের কাছে অধিক ভালো। এই স্কুলটি "U" আকারের। সম্প্রিতি এর পাশে নতুন একটি ভবন তৈরি করা হয়েছে। ষষ্ঠ শ্রেণি থেকে দশম শ্রেণি পর্যন্ত পড়ার সুবিধা রয়েছে। এই বিদ্যালয়ের একটি সুগঠিত ম্যানেজিং কমিটি রয়েছে। এই বিদ্যালয়ের উন্নয়নে তারা সর্বদাই কাজ করে যাচ্ছে। সম্প্রীতি এই বিদ্যালয়ের একটি ওয়েব পোর্টাল তৈরি করা হয়েছে। যার মাধ্যমে অন্যান্য বিদ্যালয় থেকে এই বিদ্যালয়টি আরও এগিয়ে রয়েছে। এই বিদ্যালয়ে বছরে বিভিন্ন খেলা ও সাংস্কৃতিক অনুষ্ঠান এর আয়োজন করা হয়।   তথ্যসূত্র   বহিঃসংযোগ  প্রাতিষ্ঠানিক ওয়েবসাইট   বিষয়শ্রেণী:১৮৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মুন্সীগঞ্জ জেলার বিদ্যালয়
থাম্ব| সিচুয়েশন সাথলেম বিক্রেতা  সিচুয়েশন সাথলেম  হল সুইডেনের স্টকহোমে গৃহহীন ব্যক্তিদের দ্বারা বিক্রি করা একটি পথ পত্রিকা ।  এটি ১৯৯৫ সালে প্রতিষ্ঠিত হয়েছিল এবং ফাকতুম এবং আলুমার  ২০০০ এর দশকের গোড়ার দিকে প্রতিষ্ঠিত হওয়া অবধি এটি সুইডেনের একমাত্র পথ পত্রিকা ছিল।    ২০০৬ সালে এটিকে তার ভগিনী পত্রিকা ফাকতুম ও আলুমার সাথে সুইডিশ পাবলিসিস্টস অ্যাসোসিয়েশনের পুরস্কার প্রদান করা হয়েছিল।      তথ্যসূত্র    বহিঃসংযোগ   সিচুয়েশন সাথলেমের ওয়েবসাইট   বিষয়শ্রেণী:পথ পত্রিকা বিষয়শ্রেণী:সুইডেনের সংবাদপত্র
চন্দ্রমণি সিং (৫ এপ্রিল ১৯৪০ - ১৫ মে ২০২২) ছিলেন একজন ভারতীয় শিল্প ইতিহাসবিদ, টেক্সটাইল বিশেষজ্ঞ, লেখক এবং রাজস্থানের জয়পুরে অবস্থিত একটি জাদুঘর সংরক্ষণাগারবিদ। একজন লেখক হিসাবে, সিং যাদুঘর, সংস্কৃতি এবং ঐতিহ্যের উপর অসংখ্য কাজ সম্পাদনা ও রচনা করেছিলেন। তার উল্লেখযোগ্য কাজের মধ্যে রয়েছে জয়পুর রাজ্য কা ইতিহাস, রাজস্থানের আর্ট ট্রেজারস, রাজস্থানের পারফর্মিং আর্টস: লোক-রং, এবং রাজস্থানের সুরক্ষিত স্মৃতিস্তম্ভ । তিনি বেনারস হিন্দু বিশ্ববিদ্যালয়, সওয়াই মানসিংহ দ্বিতীয় সিটি প্যালেস মিউজিয়াম এবং জওহর কলা কেন্দ্রের সাথে যুক্ত ছিলেন। তিনি জয়গড় দুর্গ, জয়পুরের পুনরুদ্ধারের জন্যও কাজ করেছিলেন। তিনি দীর্ঘ অসুস্থতার পরে ২০২২ সালে মারা যান।   প্রাথমিক জীবন এবং শিক্ষা  সিং উত্তরপ্রদেশের বেনারসে (বর্তমানে বারাণসী) ১৯৪০ সালের ৫ এপ্রিল জন্মগ্রহণ করেন। তিনি বেনারস হিন্দু বিশ্ববিদ্যালয় থেকে ভারতীয় শিল্প ও স্থাপত্যে এমএ এবং শিল্প শাস্ত্রে সিনিয়র ডিপ্লোমা সম্পন্ন করেন। তিনি নিজেই বেনারস হিন্দু বিশ্ববিদ্যালয় থেকে ডক্টরেট অর্জন করেন। এরপর তিনি যুক্তরাষ্ট্রের মিশিগান বিশ্ববিদ্যালয়ে পড়াশোনা করেন।  সিং একটি সাক্ষাৎকারে স্মরণ করেছিলেন যে তিনি বেনারসের চারুকলা কলেজে তার শিক্ষকদের দ্বারা অনুপ্রাণিত হয়েছিলেন। কিন্তু তার বিয়ের পর শীঘ্রই বিধবা হওয়ার পরে তিনি একটি ক্যারিয়ার গড়ার বিষয়ে গুরুতর হয়ে ওঠেন। তাকে একটি যাদুঘরের জন্য অঙ্কন করতে বলা হয়েছিল এবং এভাবেই তিনি যাদুঘর অধ্যয়নের ক্ষেত্রে প্রবেশ করেছিলেন। শিল্প ও স্থাপত্য, টেক্সটাইলের ইতিহাস এবং ডকুমেন্টেশনে দক্ষতা সম্পর্কে তার জ্ঞান যাদুঘর অধ্যয়নে গুরুত্বপূর্ণ ভূমিকা রাখে।   পুরস্কার এবং স্বীকৃতি  ১৯৭২ সালে, সিং শিল্প বই ছবির আর্ট ডিজাইন এবং পরিকল্পনা করার জন্য তথ্য ও সম্প্রচার মন্ত্রক থেকে একটি জাতীয় পুরস্কার পান। ২০১৫ সালে শিল্প ও সংস্কৃতিতে তার অবদানের জন্য রাজস্থান সরকার তাকে পুরস্কৃত করেছিল। ইউনেস্কো কর্তৃক জয়পুরকে বিশ্ব ঐতিহ্যবাহী শহর হিসেবে স্বীকৃতির উচ্ছ্বাসের পর রাজস্থানের ইতিহাস ও সংস্কৃতির গুরুত্বপূর্ণ বিষয়ে তার বিশেষজ্ঞ মতামত চাওয়া হয়েছিল।   তথ্যসূত্র   বিষয়শ্রেণী:২০২২-এ মৃত্যু বিষয়শ্রেণী:১৯৪০-এ জন্ম
বেলেঘাটা,  ভারতের পশ্চিমবঙ্গের কলকাতা জেলার মধ্য কলকাতার একটি অঞ্চল।  ভূগোল  বেলেঘাটা সামগ্রিকভাবে একটি জনবহুল এলাকা, কারণ এখানে কলকাতার মধ্যবিত্ত শ্রেণীর মানুষ বাস করে। রাস্তাঘাটের জায়গা হ্রাসের প্রধান কারণ হল কম উচ্চতার বাড়ি। বেশিরভাগ পথচারীরা বেলেঘাটার সরু রাস্তা দিয়ে চলাচল করতে পারেন। thumb|আইডি অ্যান্ড বিজি হাসপাতাল, বেলিয়াঘাটা  পুলিশ জেলা বেলিয়াঘাটা থানা কলকাতা পুলিশের  পূর্ব শহরতলি বিভাগের অংশ। এটি পি-৫৭ সিআইটি রোড, কলকাতা-৭০০০১০-এ অবস্থিত।  উল্টাডাঙ্গা মহিলা থানা কলকাতা পুলিশের পূর্ব শহরতলির বিভাগ আওতাধীন সমস্ত পুলিশ থানা, যথা, বেলিয়াঘাটা, এন্টালি, মানিকতলা, নারকেলডাঙ্গা, উল্টাডাঙ্গা, ট্যাংরা এবং ফুলবাগানকে কভার করে।  পরিবহন thumb|সিআইটি মোড়, বেলিয়াঘাটা শহরের অন্যতম প্রধান সংযোগকারী বেলিয়াঘাটা মেইন রোড, ইস্টার্ন মেট্রোপলিটন বাইপাস কে মধ্য কলকাতার সাথে সংযুক্ত করে। ইস্টার্ন মেট্রোপলিটন বাইপাস (সংক্ষেপে ইএম বাইপাস), যা কলকাতার সবচেয়ে গুরুত্বপূর্ণ মহাসড়ক, বেলিয়াঘাটার পূর্ব সীমানা বরাবর চলে গেছে। সিআইটি রোড (হেম চন্দ্র নস্কর রোড) বেলিয়াঘাটা মেইন রোড (সিআইটি মোড়ে) থেকে শুরু হয়ে এলাকাটিকে উল্টাডাঙ্গা এর সাথে সংযুক্ত করে। এই রাস্তাগুলি ধরে অনেক বাস এবং অটোরিকশা চলাচল করে। বেলিয়াঘাটা খালের পাশে অবস্থিত ক্যানাল সাইড রোড (চাউলপট্টি রোড) ঘনবসতিপূর্ণ বেলিয়াঘাটার মধ্য দিয়ে হালকা যানবাহন চলাচলে সহায়তা করে।Google maps  তবে, সুভাষ সরোবর এর কাছে সিআইটি মোড়ে বেলিয়াঘাটার একটি পুলিশ স্টেশন রয়েছে এবং এই থানার নিয়ন্ত্রণ বিশাল এলাকা নিয়ে। যানজট এখানে প্রধান সমস্যা, পুলিশ যানবাহন চলাচল সুষ্ঠুভাবে পরিচালনার জন্য কঠোর পরিশ্রম করছে। বেলিয়াঘাটায় ৪টি প্রধান ক্রসিং পয়েন্ট রয়েছে:- প্রথমটি হল বিল্ডিং মোড় (চিংড়িঘাটা), দ্বিতীয়টি হল সিআইটি মোড়, তৃতীয়টি সিআইটি মোড় এবং শিয়ালদহ এর মধ্যে অবস্থিত অর্থাৎ আলোছায়া সিনেমা বাস স্টপ এবং চতুর্থটি বেলেঘাটা খালের উপর (খালপুল) ক্রসিং।  শহরের অন্যতম প্রধান রেলওয়ে টার্মিনাল, শিয়ালদহ স্টেশন, নিকটতম রেলওয়ে স্টেশন।  বেলেঘাটা মেট্রো স্টেশন (নির্মাণাধীন) আগামী বছরগুলিতে এই অঞ্চলে পরিষেবা প্রদান করবে।  বহিঃসংযোগ  তথ্যসূত্র  বিষয়শ্রেণী:কলকাতার ভূগোল বিষয়শ্রেণী:Tourist attractions in Kolkata বিষয়শ্রেণী:কলকাতার পাড়া   বেলেঘাটা
ইয়েমেন গ্রীসের এথেন্সে অনুষ্ঠিত ২০০৪ সালের গ্রীষ্মকালীন অলিম্পিকে আগস্ট মাসের ১৩ তারিখ থেকে ২৯ তারিখ অবধি অংশগ্রহণ করেছিল।  খেলোয়াড়  ইয়েমেনের খেলোয়াড়রা নিমোক্ত খেলাগুলোতে ভালো স্থান অর্জন করেছিল (৩ জন খেলোয়াড় প্রত্যেকে এ স্ট্যান্ডার্ড ও একজন বি স্ট্যাণ্ডার্ডে পৌঁছান)  পুরুষ খেলোয়াড়খেলাHeatসেমিফাইনালফাইনালResultস্থানResultস্থানResultস্থানসাইদ আল আদহেরাই৪০০ মি49.398Did not advance  সাঁতার  পুরুষ খেলোয়াড়খেলাHeatসেমিফাইনালফাইনালসময়স্থানসময়স্থানসময়স্থানMohamed Saad50 m freestyle29.9780Did not advance  তায়াকোয়ান্দ  Yemen has qualified a single taekwondo jin.  খেলোয়াড়খেলাRound of 16কোয়ার্টার ফাইনালসেমিফাইনালRepechage 1Repechage 2ফাইনাল / প্রতিপক্ষেরফলাফলপ্রতিপক্ষেরফলাফলপ্রতিপক্ষেরফলাফলপ্রতিপক্ষেরফলাফলপ্রতিপক্ষেরফলাফলপ্রতিপক্ষেরফলাফলস্থানAkram AbdullahMen's −58 kgL 5–7Did not advance  আরও দেখুন  Yemen at the 2002 Asian Games   তথ্যসূত্র   বহিঃসংযোগ Official Report of the XXVIII Olympiad  বিষয়শ্রেণী:Nations at the 2004 Summer Olympics 2004 Summer Olympics  বিষয়শ্রেণী:২০০৪ গ্রীষ্মকালীন অলিম্পিকে দেশসমূহ
লুধিয়ানা সিটি সেন্টার হল একটি বহু-কোটি প্রস্তাবিত প্রকল্প (বর্তমানে পরিত্যক্ত ) যেটি ২০০৩ সালে  ভারতের লুধিয়ানার পাখোওয়াল রোডের কাছে শহীদ ভগত সিং নগরে চালু হয়েছিল। প্রস্তাবিত প্রকল্পে পাঁচটি প্রধান উপাদান থাকবে - দ্য মল, দ্য হাইটস, দ্য ফোরাম, দ্য পডিয়াম এবং পাঁচ তারকা হোটেল।  সিটি সেন্টারটি  জুড়ে বিস্তৃত শপিং মল, ১২টি মাল্টিপ্লেক্স, আবাসিক অ্যাপার্টমেন্ট, হেলিপ্যাড এবং পার্কিং স্লট ছিল।    তথ্যসূত্র   বিষয়শ্রেণী:পাঞ্জাব, ভারতের বিপণিবিতান
আল কুরাইয়্যাহ হলো সংযুক্ত আরব আমিরাতের ফুজাইরাহ আমিরাতের একটি গ্রাম, ফুজাইরাহ শহর থেকে প্রায় ১৪ কিলোমিটার উত্তরে। এটি কাবি পরিবারের সাথে জড়িত। ২০১৬ সালে, একটি মসজিদের নির্মাণ কাজ ওয়াদি সুক পিরিয়ড কবরস্থানের অস্তিত্ব প্রকাশ করে, যেটি ফুজাইরাহ পর্যটন ও পুরাকীর্তি কর্তৃপক্ষ সংরক্ষণ করেছে।   তথ্যসূত্র   বিষয়শ্রেণী:ফুজাইরাহ আমিরাতের জনবহুল স্থান বিষয়শ্রেণী:সংযুক্ত আরব আমিরাতের গ্রাম
মুহাম্মদ হাসান (১৮৮০ - ১ জুন ১৯৬১) ছিলেন একজন পাকিস্তানি ইসলামি পণ্ডিত এবং জামিয়া আশরাফিয়া, লাহোরের প্রতিষ্ঠাতা। তিনি দারুল উলুম দেওবন্দে শিক্ষা লাভ করেন। তিনি আশরাফ আলী থানভীর খলিফা এবং আনোয়ার শাহ কাশ্মীরির ছাত্র ছিলেন। তিনি জমিয়ত উলামায়ে ইসলামের  সভাপতি ছিলেন।   জীবনী  মুহাম্মদ হাসান পাকিস্তানের পাঞ্জাবের মিলপুর শহরে ১৮৮০ সালে জন্মগ্রহণ করেন। তার পিতা আল্লাহ দাদ। তিনি নিজ শহরে প্রাথমিক শিক্ষা লাভ করেন। মুহাম্মদ মাসুম, আবদুল জব্বার গজনভী, নূর মুহাম্মদ এবং গোলাম মুস্তাফা কাসেমী এবং অন্যান্য আলেমদের কাছ থেকে আরও ধর্মীয় শিক্ষা লাভের পর তিনি আত্মশুদ্ধির জন্য আশরাফ আলী থানভীর কাছে যান। তিনি ক্বারী করিম বখশের কাছ থেকে তাজবিদ ও তেলাওয়াতের সনদ লাভ করেন এবং দারুল উলুম দেওবন্দে আনোয়ার শাহ কাশ্মীরির থেকে হাদিস শিক্ষা করেন।  তিনি পাকিস্তান আন্দোলনের একজন শক্তিশালী সমর্থক ছিলেন। তিনি আশরাফ আলী থানভীর খলিফাও ছিলেন। ১৯৪৭ সালে তিনি লাহোরে আশরাফ আলী থানভীর নামে জামিয়া আশরাফিয়া প্রতিষ্ঠা করেন।  তিনি দীর্ঘ অসুস্থতার পর ১৯৬১ সালের ১ জুন করাচিতে মারা যান। আবদুল গনি ফুলপুরীর ইমামতিতে তার জানাজার নামাজ অনুষ্ঠিত হয় এবং তাকে করাচির সোসাইটি কবরস্থানে দাফন করা হয়। পাকিস্তানের প্রাক্তন প্রধানমন্ত্রী চৌধুরী মুহাম্মদ আলি, আব্দুর রব নিশতার এবং অন্যান্য গভর্নর, মন্ত্রী এবং কর্মকর্তারা তার জানাজায় যোগদান করে।   আরও দেখুন  দেওবন্দি ব্যক্তিত্বের তালিকা   তথ্যসূত্র   বিষয়শ্রেণী:করাচির ব্যক্তি বিষয়শ্রেণী:লাহোরের ব্যক্তি বিষয়শ্রেণী:পাকিস্তান আন্দোলনের কর্মী বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:১৯৬১-এ মৃত্যু বিষয়শ্রেণী:১৮৮০-এ জন্ম বিষয়শ্রেণী:জামিয়া আশরাফিয়ার শিক্ষক
thumb|250px|লাল: যে তিনটি রাজতন্ত্র (ডেনমার্ক, সুইডেন ও নরওয়ে) নিয়ে স্ক্যান্ডিনেভিয়া গঠিত; কমলা: কিছু কিছু সংজ্ঞায় ফিনল্যান্ড ও আইসল্যান্ডকেও গণনায় ধরা হয়; হলুদ: ডেনমার্কের অধীন গ্রিনল্যান্ডকে গণনায় ধরে (নর্ডীয় রাষ্ট্রসমূহ) স্ক্যান্ডিনেভিয়া () (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড , ফারো দ্বীপপুঞ্জ, ডেনমার্ক এর অধীনস্থ গ্রীণল্যান্ড কেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ।  তথ্যসূত্র  বিষয়শ্রেণী:উত্তর ইউরোপ বিষয়শ্রেণী:নর্ডীয় রাষ্ট্রসমূহ বিষয়শ্রেণী:ইউরোপের অঞ্চল বিষয়শ্রেণী:স্ক্যান্ডিনেভিয়া
অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।   প্রত্নসামগ্রী  অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
একটি সিনেমার গল্প ২০১৮ সালের একটি বাংলাদেশি চলচ্চিত্র, যেটিতে মুখ্য ভূমিকায় অভিনয় করেছেন আরিফিন শুভ, আলমগীর ও ভারতীয় চলচ্চিত্র অভিনেত্রী ঋতুপর্ণা সেনগুপ্ত। অভিনেতা আলমগীর নিজেই চলচ্চিত্রটি প্রযোজনা করেছেন। চলচ্চিত্রটি ২০১৮ সালের ১৩ এপ্রিল মুক্তি পায়।   অভিনয়ে   আলমগীর  আরিফিন শুভ - সজীব  ঋতুপর্ণা সেনগুপ্ত - কবিতা  চম্পা  চাঁদ - শিশু শিল্পী  সৈয়দ হাসান ইমাম  সাদেক বাচ্চু  সাবেরী আলম  ওয়াহিদা মল্লিক জলি  ডা: সোহেল বাবু  জ্যাকি আলমগীর  ববি   পুরস্কার  বাচসাস পুরস্কার  বিজয়ী: শ্রেষ্ঠ নারী কণ্ঠশিল্পী - আঁখি আলমগীর ৪৩তম জাতীয় চলচ্চিত্র পুরস্কার (বাংলাদেশ)  বিজয়ী: শ্রেষ্ঠ খলচরিত্রে অভিনয়শিল্পী - সাদেক বাচ্চু  বিজয়ী: শ্রেষ্ঠ নৃত্য পরিচালক - মাসুম বাবুল  বিজয়ী: শ্রেষ্ঠ নারী কণ্ঠশিল্পী - আঁখি আলমগীর  বিজয়ী: শ্রেষ্ঠ শিল্প নির্দেশক - উত্তম গুহ   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:এস আই টুটুল সুরারোপিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
ডেরা ইসমাইল খান (উর্দু : , , সারাইকি :ډېره اسماعيل خان), প্রায়ই সংক্ষিপ্তভাবে ডি.আই.খান নামে ডাকা হয়,Tehsils & Unions in the District of D.I. Khan – Government of Pakistan . Nrb.gov.pk. Retrieved on 2012-06-01. হচ্ছে পাকিস্তানের খাইবার পাখতুনখোয়া প্রদেশের একটি শহর। এটি সিন্ধু নদীর পশ্চিম তীরে অবস্থিত, লাহোরের  পশ্চিমে, এবং মুলতানের  উত্তর-পশ্চিমে অবস্থান করছে। রাজ্যের রাজধানী হিসেবে একই নামে জেলা শহর এবং একই নামের তহসিলের নামকরণ করা হয়। ১৯৯৮ সালের আদমশুমারি অনুসায়ী শহরটির মোট জনসংখ্যা প্রায় ৮৬,৯৬৯ জন।   ইতিহাস  উৎপত্তি পাঞ্জাবি ভাষায় ডেরা শব্দের অর্থ হলো "তাঁবু, শিবির", এবং সাধারণত সিন্ধু সভ্যতার জন্য দেরায গাজী খান, ডেরা বাগতি, ডেরা মুরাদ জামালী, দেরা আল্লাহ ইয়ার, ডেরা ইসমাইল খান ইত্যাদি আবাসিক নগরের জন্য ব্যবহার করা হয়। যদিও ডেরা ইসমাইল খান এর অর্থ দাড়ায় সরদার ইসমাইল খান বেলুচ এর আবাসিক শহর। ডেরা ইসমাইল খান নামের পাশাপাশি মানুষ ডেরা গাজী খানকে দারওয়াল নামেও চিনতেন। কখনো কখনো দার্ভি নামেও পরিচিত ছিলেন এরপর পরবর্তীতে তার ডাক নাম বা তখল্লস নামও ব্যবহৃত করা হত। ঐতিহাসিকভাবে ডেরাজাত ১৫তম শতাব্দীতে প্রতিষ্ঠিত হলে, বেলুচ উপজাতিরা মকরন, কালাত, চগী ও সিবি (বেলুচিস্তান) এর সিন্ধু ভ্যালিতে স্থানান্তরিত হয়।  জনসংখ্যার উপাত্ত ১৯০১ সালের আদমশুমারি অনুযায়ী ডেরা ইসমাইল খানের জনসংখ্যা মোট উপাত্ত ছিল ৩১,৭৩৭ জন, যার মধ্যে ১৮,৬৬২ জন মুসলমান, ১১,৪৮৬ জন হিন্দু এবং ১,৪২০ জন শিখ ছিল। তন্মধ্যে মোট ৩,৪৫০ জন সেনানিবাসে বসবাস করতেন।Dera Ismail Khān Town – Imperial Gazetteer of India, v. 11, p. 268. Dsal.uchicago.edu. Retrieved on 2012-06-01. অনেক শহরের হিন্দু বাসিন্দারা ভারতে বসতি স্থাপন করে বসবাস শুরু করেন, প্রাথমিকভাবে মডেল টাউন, দিল্লিতে বিজয় নগর, এবং দিল্লির দারওয়াল নগর উপনিবেশ এলাকায়।  জলবায়ু ডেরা ইসমাইল খান (সমুদ্রের জলবায়ু শ্রেণিবিন্যাস) করে গ্রীষ্মকালে গরম এবং হালকা শীত পড়ে থাকে। দুটি স্বতন্ত্র সময়ে প্রধানত বৃষ্টিপাত হয়ে থাকে: ফেব্রুয়ারির শেষের দিকে শীতকাল, এপ্রিলের শুরুর দিকে বসন্তকাল পরিলক্ষিত হয়। জুন ও জুলাই মাসে বর্ষাকাল।   পরিবহন ব্যবস্থা দারিয়া খান শহরের সন্নিকটে মাত্র ২০ কিমি দুরে রেল স্টেশন অবস্থিত, সিন্ধু নদীর পূর্বাঞ্চল ও বিপরীত দিকে অবস্থিত।  পাকিস্তান আন্তর্জাতিক বিমানবন্দরের মাধ্যমে পাকিস্তানের সব বৃহৎ শহরগুলির মাধ্যমে বিমান যোগাযোগ।  পাকিস্তানে প্রধান সকল শহরে দিউই এক্সপ্রেস বাস সার্ভিস  করাচী বাস টার্মিনাল  লাহোর আড্ডা  বেলুচ রানার্স  নিউ খান এক্সপ্রেস  প্রধান লারী এদা ডি। আই খান  নিয়াজী এক্সপ্রেস বাস টার্মিনাল  প্রোরা আড্ডা  ট্যাঙ্ক আড্ডা  কুলাচি ফ্লাইং কোচ অ্যাডা  খান বাস ও পরিবহন সেবা  দারবন কালান ফ্লাইং কোচ অাড্ডা  এলাকাটিতে ২০১৬ সালের অাগস্টে সড়ক দূর্ঘটনায় অন্তত ১৩ জন মানুষ মৃত্যুবরণ করে এবং ট্রাকজনিত সড়ক সংঘর্ষের পরে ৩৫ জন আহত হন, উক্ত বাসটি প্রায় ৫০ জন মানুষ নিয়ে চলাচল করছিল।http://pakobserver.net/2016/08/03/13-killed-35-injured-in-truck-bus-crash/ মৃত্যুর সংখ্যা আরো বাড়তে পারে বলে আশা করা হচ্ছে।  তথ্যসূত্র  বহিঃসংযোগ  Dera Ismail Khan City Portal  বিষয়শ্রেণী:পাকিস্তানের শহর বিষয়শ্রেণী:১৫শ শতাব্দীতে প্রতিষ্ঠিত জনবহুল স্থান বিষয়শ্রেণী:ডেরা ইসমাইল খান জেলার জনবহুল এলাকা বিষয়শ্রেণী:খাইবার পাখতুনখোয়ার শহর
বাংলাদেশের প্রথম রাষ্ট্রপতি শেখ মুজিবুর রহমানের জন্মদিনের সাথে মিল রেখে  তার অবদানকে সম্মান জানাতে এবং তরুণ প্রজন্মকে অনুপ্রাণিত করতে প্রতি বছর ১৭ মার্চ বাংলাদেশ জাতীয় শিশু দিবস পালন করা হতো। ২০২৪ সালের ৫ আগস্ট শেখ হাসিনা সরকারের পতনের পর ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদ দিবসটি বাতিল করেছে। alt=Kids playing at school in Dhaka, Bangladesh|থাম্ব|292x292পিক্সেল| ঢাকা, বাংলাদেশের শিশুরা স্কুলে খেলছে   ইতিহাস  প্রতি বছর ১৭ মার্চ বাংলাদেশে শিশু দিবস পালিত হয়। শিশু দিবস বাংলাদেশের প্রথম রাষ্ট্রপতি শেখ মুজিবুর রহমানের জন্মদিনের সাথে মিলে যায়। ১৯৯৬ সালে আওয়ামী লীগ ক্ষমতায় আসার পর দিনটিকে জাতীয় শিশু দিবস হিসেবে ঘোষণা করা হয়। শিশুদের প্রতি শেখ মুজিবুর রহমানের স্নেহ এবং তাদের কল্যাণে তাঁর দৃষ্টিকে সম্মান জানাতে এই সিদ্ধান্ত নেওয়া হয়।  শেখ মুজিবুর রহমান, যিনি "বঙ্গবন্ধু" ( বাংলার বন্ধু) নামে পরিচিত, ১৭ মার্চ ১৯২০ সালে জন্মগ্রহণ করেন। তার জন্মদিনটি বাংলাদেশে একটি সরকারি ছুটির দিন, যা শিশুদের অধিকার ও কল্যাণের প্রচারে বিভিন্ন কার্যক্রমের সাথে পালন করা হয়।  আন্তর্জাতিক শিশু দিবসের অস্তিত্ব থাকা সত্ত্বেও, এই ঘোষণা না হওয়া পর্যন্ত বাংলাদেশে একটি জাতীয় শিশু দিবস ছিল না। ১৯৯৭ সাল থেকে দিবসটি পালিত হয়ে আসছে  ২০২৪ সালের ১৬ অক্টোবর অন্তর্বর্তীকালীন সরকারের উপদেষ্টা পরিষদের বৈঠকে দিবসটি বাতিল করা হয়।   উদযাপন  আওয়ামী লীগ ক্ষমতাধিন কালে ১৭ই মার্চ বাংলাদেশ সরকার কর্তৃক বাংলাদেশে একটি সরকারী ছুটি হিসাবে বিবেচিত হয়।  ২০২৪ সালের ১৬ অক্টোবর উপদেষ্টা পরিষদের বৈঠকের পর দিবসটি পালন না করার সিদ্ধান্ত নেয় অন্তর্বর্তীকালীন সরকার।   তথ্যসূত্র   বিষয়শ্রেণী:বিলুপ্ত সরকারি ছুটির দিন বিষয়শ্রেণী:বিলুপ্ত জাতীয় দিবস
কোন্দাগাঁও () ভারতের ছত্তিসগড় রাজ্যের বাস্তার জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৩ মিটার (১৯৪৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কোন্দাগাঁও শহরের জনসংখ্যা হল ২৬,৭৭২ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কোন্দাগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
তীরনই নদী বাংলাদেশ ভারতের মধ্য দিয়ে প্রবাহিত আন্তঃনদী নাগরী নদীর একটি শাখানদী। নদীটির দৈর্ঘ্য ৪৪ কিলোমিটার, প্রস্থ ৩০ মিটার এবং গভীরতা ৪ মিটার। নদী অববাহিকার আয়তন ৯০ বর্গকিলোমিটার। নদীটিতে সারাবছরই পানিপ্রবাহ থাকে। এই নদীটি জোয়ারভাটার প্রভাবমুক্ত। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৪।  অবস্থান তীরনই নদী বাংলাদেশের পঞ্চগড় জেলার আটোয়ারী উপজেলার আলোয়া খোয়া ইউনিয়নের সীমান্ত এলাকার নিম্নাঞ্চল থেকে উৎপন্ন হয়ে ঠাকুরগাঁও জেলার বালিয়াডাঙ্গী উপজেলা অতিক্রম করে রানীশংকাইল উপজেলার কাশিপুর ইউনিয়ন অবধি প্রবাহিত হয়ে নাগরী নদীতে পতিত হয়েছে। নদীটির দৈর্ঘ্য ৪২ কিলোমিটার।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২২৩, । এই নদীতে পানির প্রবাহ সারাবছর পরিদৃষ্ট হলেও শুষ্ক মৌসুমে পানির প্রবাহ আশঙ্কাজনকভাবে হ্রাস পায়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ঠাকুরগাঁও জেলার নদী বিষয়শ্রেণী:আটোয়ারী উপজেলা বিষয়শ্রেণী:রাণীশংকৈল উপজেলা বিষয়শ্রেণী:বালিয়াডাঙ্গী উপজেলা বিষয়শ্রেণী:পঞ্চগড় জেলার নদী
আসানসোল-টাটানগর-খড়গপুর লাইন হল পূর্ব ভারতের একটি রেল লাইন।এই লাইনটি হাওড়া-দিল্লি লাইন ও হাওড়া-নাগপুর-মুম্বই লাইনকে যুক্ত করেছে।   ইতিহাস  এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষে বিলাসপুর, টাটানগর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়।  অন্য দিকে খড়গপুর -টাটানগর রেলপথ স্থাপন শেষ হলে আসানসোল-টাটানগর-খড়গপুর লাইন সম্পূর্ণ হয়।   তথ্যসূত্র    বহিঃসংযোগ   বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:আদ্রা রেলওয়ে বিভাগ বিষয়শ্রেণী:চক্রধরপুর রেলওয়ে বিভাগ বিষয়শ্রেণী:জামশেদপুরের পরিবহন বিষয়শ্রেণী:খড়গপুরের পরিবহন বিষয়শ্রেণী:ধানবাদের পরিবহন বিষয়শ্রেণী:পশ্চিমবঙ্গের রেল পরিবহন বিষয়শ্রেণী:ঝাড়খণ্ডের রেল পরিবহন বিষয়শ্রেণী:খড়গপুর রেলওয়ে বিভাগ বিষয়শ্রেণী:আসানসোলের পরিবহন
সোর্স স্যান্ডেল, হিব্রু ভাষায় শোরেস স্যান্ডেল () নামে পরিচিত, বহিরঙ্গন, ট্রেকিং এবং হাইকিং স্যান্ডেলগুলি "ভেজা অবস্থায়ও স্লিপ না করা সোল" এবং একটি সাধারণ পেটেন্ট এক্স-স্ট্র্যাপ-ডিজাইন হিসাবে বাজারজাত করা হয়। বিশেষ করে ব্যাকপ্যাকারদের জগতে তাদের একটি শক্তিশালী ঐতিহ্য রয়েছে। এগুলি উত্তর ইসরায়েলের তিরাত কারমেলে তৈরি করা হয় এবং সারা বিশ্বে বিক্রি হয়।   ইতিহাস    আরো দেখুন    ইসরায়েলের অর্থনীতি   তথ্যসূত্র    বহিঃসংযোগ    সরকারী ওয়েবসাইট বিষয়শ্রেণী:জুতার মার্কা বিষয়শ্রেণী:স্যান্ডেল বিষয়শ্রেণী:ইসরায়েলি মার্কা
নসীব সিংহ http://www.ceodelhi.gov.in/WriteReadData/Affidavits/U05/SE/59/11-NASEEB%20SINGH/11-NASEEB%20SINGH.htm একজন ভারতীয় রাজনীতিবিদ এবং তিনি দিল্লির দ্বিতীয়, তৃতীয় এবং চতুর্থ বিধানসভার সদস্য। তিনি ভারতীয় জাতীয় কংগ্রেসের অন্তর্গত এবং দিল্লির বিশ্ব নগর (বিধানসভা কেন্দ্রের) প্রতিনিধিত্ব করেন।    তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:দিল্লি বিধানসভার সদস্য ২০০৮-২০১৩ বিষয়শ্রেণী:দিল্লি বিধানসভার সদস্য ২০০৩-২০০৮ বিষয়শ্রেণী:দিল্লি বিধানসভার সদস্য ১৯৯৮-২০০৩ বিষয়শ্রেণী:জীবিত ব্যক্তি বিষয়শ্রেণী:দিল্লির ভারতীয় জাতীয় কংগ্রেসের রাজনীতিবিদ
thumb|right|পাকবিড়রা জৈন মন্দির  পাকবিড়রা জৈন মন্দির তিনটি মন্দিরের একটি সংগ্রহ। এই জৈন মন্দিরটি ভারতের পশ্চিমবঙ্গ রাজ্যের পুরুলিয়া জেলার পাকবিড়রায় অবস্থিত। এখানে অবস্থিত একটি স্মৃতিফলক নবম এবং দশম শতাব্দী থেকে মন্দিরটির অস্থিতের কথা উল্লেখ করে। এই মন্দিরে উপস্থিত বেশিরভাগ ভাস্কর্যগুলিই হল ৭.৫ মিটার উচ্চ শিতলনাথ মূর্তি এবং পদ্মপ্রভা ৮ ফুট উঁচু মূর্তি। পদ্মপ্রভা মূর্তিটি হিন্দু ধর্ম বিশ্বাসের মানুষেরা ভৈরবনাথ হিসেবেও পূজা করা হয়। মন্দিরটিতে তীর্থঙ্কর ধর্মাচরণ, পার্থনাথ, মহাবীর, দেবী অম্বিকা ও পদ্মাবতীসহ ভাস্কর্য রয়েছে।  এই মন্দিরে মোল্ডিং-এর সরলীকৃত দল এবং প্রাচীর কুলুঙ্গির বিভিন্ন স্তর এবং নিম্ন ছদ্মরূপ পাথর মৌলিক ত্রি-রাঢ় পরিকল্পনা আছে। প্রধান মন্দিররে রয়েছে প্রাথমিক কক্ষ এবং পবিত্র স্থান। কঞ্চি মন্দির, পশ্চিম দিকে মুখ করে, সম্ভবত একটি তীর্থাঙ্কর ২ মিটার উচ্চ প্রকাণ্ড চিত্র, তার উচ্চ আসনে বসানো পদ্ম চিহ্ন সন্নিবেশিত। মন্দিরটি আটটি তীর্থঙ্করের ভাস্কর্য রয়েছে যার মধ্যে তিনটি রিষাননাথ, মহাবীর ২, সম্ভভনাথ, পদ্মফারা, চন্দ্রপ্রভা এবং যক্ষ ও ইয়াকি দুইটি শাখাগুলির মধ্যে একটি গাছের নিচে একটি গাছের নিচে রয়েছে। তিনটি আয়াগাপেট বা ভক্ত স্তূপ এবং শিশু এবং পরিচারক সহ একটি অম্বিকা মূর্তি, এখানে একটি ফুলের চা নিচে সিংহের উপর দাঁড়িয়ে রয়েছে।  তথ্যসূত্র  বিষয়শ্রেণী:পুরুলিয়া জেলার মন্দির * বিষয়শ্রেণী:৯ম শতাব্দীর জৈন মন্দির
কোহিস্তান জেলা আফগানিস্তানের ফারিয়ব প্রদেশের দক্ষিণতম অঞ্চলে অবস্থিত একটি জেলা। ২০১০ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৫৩,১০০। জেলাটির কেন্দ্রীয় শহরের নাম হচ্ছে কালা  , যেটি ১৯০৯ মিটার উচ্চতা অবস্থিত।  ২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। শামান দারা এলাকার ১২০টি পরিবার ক্ষতিগ্রস্ত হয়েছিল (১০টি ঘর সম্পূর্ণভাবে ধ্বংস হয়ে যায় এবং ৫০টি বাড়ি গুরুতরভাবে ক্ষতিগ্রস্ত হয়), ৪ জন মারা যায় (২জন শিশু, ২জন নারী), ২০০টি প্রাণির প্রাণহানি, ৪০০০ কৃষি জমি এবং ২০০টি বাগান ক্ষতিগ্রস্ত হয়েছিল।   তথ্যসূত্র  বিষয়শ্রেণী:ফারিয়ব প্রদেশের জেলা